Colegiile militare din țară duc lipsă de "viitor". Mai exact, se pare că majoritatea tinerilor nu-și mai doresc să îmbrace uniforma militară.
În ultimii ani, numărul candidaților a scăzut, motiv pentru care autoritățile au luat decizia de a prelungi perioada de înscriere cu două săptămâni în acest an, notează știrileprotv.ro.
Recrutarea și pregătirea noilor recruți sunt aspecte vitale pentru forțele armate ale unei țări, iar colegiile militare reprezintă o oportunitate deosebită pentru tinerii care își doresc o carieră în domeniul militar.
Pentru admitere, tinerii vor susține probe sportive, iar apoi evaluarea psihologică și testul de cunoștințe. Rezultatele testului de cunoștințe reprezintă 80% din media de admitere, în timp ce restul de 20% este dat de Evaluarea Națională. În total, în cele 5 colegii militare din țară sunt disponibile 861 de locuri destinate absolvenților de gimnaziu din acest an.